În weekend s-au desemnat câștigătorii celei de-a XIV-a ediții a Festivalului – Concurs "Mândru Cântec Sălăjean", organizat de Consiliul Județean Sălaj și Centrul de Cultură și Artă al Județului Sălaj, cu sprijinul Inspectoratului Școlar Județean Sălaj și al Clubului Rotary Zalău. Juriul a fost format din Pavel Păușan – președinte, Camelia Cherecheș și Florin Zaha în calitate de membri. Participanții au fost acompaniați de orchestra Ansamblului folcloric "Meseșul", sub conducerea dirijorului Dorel Ciobanu.
Concursul a fost împărțit în mai multe secțiuni, pentru fiecare juriul acordând premiile I, II și III precum și mai multe mențiuni.
La secțiunea preșcolari (grupe pregătitoare și clasele I – IV) câștigătorii sunt: premiul I – Bălănean Irina, premiul al II-lea – Porumb Paula, premiul al III-lea – Șulumete Antonia. Mențiunile au fost câștigate de: Cristea Giulia, Hendea Vivien, Ciurte Robert.
Pentru secțiunea soliști vocali (clasele V – VIII) s-au acordat următoarele premii: premiul I – Ciupe Lorena, premiul al II-lea – Moldovan Livia Rebeca, premiul al III-lea – Costina Antonia, Rad Chiș Alicia, Ghiulai Selena Maria. Următorii participanți au primit mențiune: Dragoș Sonia Alexia, Deac Geanina Oana, Cristea Denisa Ionela, Irina Ghirean.
Premiile secțiunii soliști vocali (clasele IX – XII) au revenit următoarilor participanți: premiul I – Gudea Denisa Florica, premiul al II-lea – Mirișan Andreea Maria, premiul al III-lea – Fiț Larisa – Ioana, Simea Ionela Viorela. Mențiuni au fost acordate următorilor participanți: Barbuș Georgiana – Mirela, Filip Flaviu, Zaharia Daria – Silvia.
La secțiunea soliști instrumentiști (clasele V – VIII) câștigătorii sunt: premiul I – Mondic Octavian, premiul al II-lea – Bolojan Tudor Florin, premiul al III-lea – Ilea Gabriel Paul. Mențiunile au ajuns la: Damșa Cătălin Răzvan, Rus Antonia Iuliana, Șerban Paul.
Pentru secțiunea soliști instrumentiști (clasele IX – XII), fericiții câștigători sunt: premiul I – Iepure Luca-Tudor, premiul al II-lea – Coste Antoniu, premiul al III-lea – Marchiș Rareș – Stelian, Mărincaș Cristian Vasile. Mențiunile la această categorie au ajuns la: Bonțea Filip – Gabriel, Cadar Andrei, Fiț Ionuț, Solomonean Sebastian.
Potrivit organizatorilor, ediția din acest an a fost una reușită, în concurs s-au înscris aproape 80 de participanți, un număr record pentru acest eveniment. Trofeul festivalului și Premiul Clubului Rotary Zalău i-a revenit solistei Denisa Florica Gudea. Aceasta a cucerit juriul prin glasul său, carisma, sensibilitatea și prezența scenică. De-a lungul timpului, Denisa a participat la numeroase concursuri și spectacole la nivel local și regional, alegând să-și îmbogățească constant repertoriul cu cântece reprezentative din Sălaj.